# ДО

# ОБЩИНСКИ СЪВЕТ

# ГР.ЕЛХОВО

## Д О К Л А Д Н А З А П И С К А

**от Николай Тончев Колев – Председател на Общински съвет - Елхово**

**Относно: Ново обсъждане и даване на принципно съгласие за предоставяне на имот – отводнителен канал, определен по реда на чл. 37в, ал.16 от ЗСПЗЗ, за стопанската 2017 - 2018г.**

 **Уважаеми общински съветници,**

 На заседание на ОбС-Елхово, проведено на 26.04.2018г. по т. 14 от приетия дневен ред е дадено принципно съгласие за предоставяне на имот – отводнителен канал, определен по реда на чл. 37в, ал.16 от ЗСПЗЗ, за стопанската 2017 - 2018г.В изпълнение на правомощията си по чл. 31, ал. 1, т. 5 от Закона за администрацията Областният управител на Област Ямбол е извършил контрол по законосъобразността на решенията, приети на горепосоченото заседание на ОбС – Елхово, вследствие на което е издадена Заповед № АК-11-00002 от 10.05.2018г. на същия за връщане за ново обсъждане на Решението по т. 14 от дневния ред.

Съгласно горепосочената заповед въз основа на установеното от фактическа страна същият, счита че Решението, взето по т. 14 от дневния ред е незаконосъобразно, поради неспазване на административно производствените правила. Съгласно чл. 39а, ал. 1 от Правилника за организацията и дейността на Общински съвет – Елхово, неговите комисии и взаимодействието му с общинската администрация, *кметът на общината* или *общински съветник* могат да предлагат за включване на неотложни въпроси в дневния ред след срока по чл. 39, ал. 5, ако се регистрират при звеното по чл. 29а, ал. 2 от ЗМСМА, не по-късно от 12:00 часа на предхождащия заседанието ден.

В конкретният случай, Докладната записка е представена в Общински съвет-Елхово на 23.04.2018г., т.е. след срока по чл. 39, ал. 5 от Правилника – най-малко десет дни преди датата на заседанието. Същата е депозирана от г-жа Пепа Кючукова, в качеството й на За кмет на община Елхово, съгласно Заповед за заместване № РД-226 от 19.04.2018г., с която кмета на община Елхово я е оправомощил да докладва внесените докладни и проектите за решения на заседанието на ОбС- Елхово на 26.04.2018г., но не и да внася нови от негово име.

С внасянето на Докладната записка в общинския съвет, определеният да замества кмета на община Елхово заместник кмет е действал извън рамките на предоставената му със Заповед № РД-226 от 19.04.2018г. компетентност. Допуснатото нарушение на чл. 39а, ал. 1 от Правилника за организацията и дейността на Общински съвет – Елхово, неговите комисии и взаимодействието му с общинската администрация опорочава процедурата по приемане на решението по т. 14 от дневния ред и обуславя неговата незаконосъобразност.

Във връзка с чл.37в, ал.16 от ЗСПЗЗ директорът на Областна Дирекция „Земеделие“ – Ямбол е отправил искане изх..№16-1091 от 13.04.2018г. до Общински съвет-Елхово за предоставяне **на имот** - **отводнителен канал №39.27 с площ на имота в масив за ползване 3.477дка** от ЗПК“Индже войвода“ в землището на гр.Елхово по цена в размер на средното годишно рентно плащане за землището. В масивите за ползване по чл.37в, ал.4 от ЗСПЗЗ могат да се включват и проектираните в плана за земеразделяне полски пътища и отразените в плана за земеразделяне, в картата на съществуващи и възстановими стари граници и в картата на възстановената собственост напоителни канали, които не функционират. Общинският съвет приема решение в едномесечен срок от подаване на искането. В 7-дневен срок от влизането в сила на решението кметът издава заповед, която се публикува на интернет страницата на общината. В едномесечен срок от издаване на заповедта ползвателите внасят по банкова сметка на общината сумата за определените за ползване полски пътища и отводнителни канали и сключват договори за съответната стопанска година с кмета на общината.

Съгласно чл.37в, чл.17 от ЗСПЗЗ ползвателят, на който са предоставени полските пътища и отводнителни канали, осигурява достъп до имотите, декларирани и заявени за ползване в реални граници през следващата стопанска година.

 Предвид на гореизложеното, предлагам на Общински съвет-Елхово да вземе следните

**РЕШЕНИЯ:**

І. На основание чл.21, ал.1, т.8 от ЗМСМА, чл.14, ал.7 от Закона за общинската собственост, чл.14, ал.1 от Наредба № 5 за реда за придобиване, управление и разпореждане с общинското имущество и чл. 37в, ал.16 и ал.17 от ЗСПЗЗ - Общински съвет-Елхово дава принципно съгласие да се предостави под наем, за стопанската 2017/2018г., общински **отводнителен канал №39.27 с площ на имота в масив за ползване 3.477дка**, заявен от ЗПК“Индже войвода“ и включен в съответния блок за земеделско ползване по цена в размер на средното годишно рентно плащане за землищата на гр.Елхово.

ІІ. Наемателят е длъжен да осигури достъп до имота, деклариран и заявен за ползване в реални граници през стопанската 2017/2018 г.

ІІІ. На основание чл.14, ал.7 от Закона за общинската собственост и чл.14, ал.1 от Наредба №5 за реда за придобиване, управление и разпореждане с общинското имущество, Общински съвет – Елхово упълномощава кмета на общината да сключи договора за наем за стопанската 17/18г.

**НИКОЛАЙ ТОНЧЕВ**

*Председател на ОбС-Елхово*